คาดหุ้นสัปดาห์หน้าแตะแนวต้าน 923
&nbsp;กสิกรไทยคาดสัปดาห์หน้าหุ้นวิ่งแตะแนวต้าน 923 จุด
28 ส.ค. 2553

กสิกรไทยคาดสัปดาห์หน้าหุ้นวิ่งแตะแนวต้าน 923 จุด
ศูนย์วิจัยกสิกรไทยออกมาคาดการณ์ว่า ทิศทางการลงทุนในตลาดหุ้นสัปดาห์หน้า(30ส.ค.-3ก.ย. 2553) ดัชนีหุ้นไทยมีโอกาสที่จะปรับตัวเพิ่มขึ้นต่อโดยประเมินกรอบแนวต้านที่ 923และ934 จุดส่วนแนวรับจะอยู่ที่ 882-875 จุด
อย่างไรก็ตามปัจจัยที่จะส่งผลต่อการลงทุนนั้นจะมาจากปัจจัยภายในประเทศเป็นหลัก สำหรับแนวโน้มในสัปดาห์นี้ (30 ส.ค. – 3 ก.ย. 2553) บริษัทหลักทรัพย์กสิกรไทยและบริษัทศูนย์วิจัยกสิกรไทย จำกัด มองว่า ดัชนีมีโอกาสปรับขึ้นต่อได้ตามปัจจัยชี้นำจากในประเทศเป็นหลัก  ได้แก่ การรายงานตัวเลขเศรษฐกิจและเงินเฟ้อโดยธปท.และกระทรวงพาณิชย์ ความคืบหน้าการยื่นซองประมูลใบอนุญาต 3G และคำตัดสินคดีโครงการในพื้นที่มาบตาพุดในวันที่ 2 ก.ย. รวมถึงการเคลื่อนไหวของค่าเงินบาท
ส่วนปัจจัยในต่างประเทศ ได้แก่ ทิศทางราคาน้ำมัน และความเคลื่อนไหวของตลาดหุ้นภูมิภาค รวมทั้งการรายงานตัวเลขเศรษฐกิจที่สำคัญของสหรัฐฯ (เครื่องชี้ตลาดแรงงาน) และจีน (ดัชนี PMI) 
สำหรับหุ้นไทยสัปดาห์ที่ผ่านมานั้นดัชนีขึ้นมาปิดที่ 900.37 จุด ทำสถิติสูงสุดในรอบเกือบ 3ปี